Frater Hugo miseratione diuina lingonensis ecclesie minister humilis religiosis viris abbati et conuentui Sancti Stephani diuionensis salutem in domino Iehsu Christo. Dignum est et consentaneum quod rationi ut illis pietate prouideamus paterna, qui abnegantes semet ipsos se domino totaliter deputarunt et sibi faciamus gratiam specialem pro suis hominibus supportandis. Cum ecclesia nostra sicut pro certo didicimus innumerosa transeumtium multitudine sit grauata, nec ad sustentationem eorum proprie suppetant facultates ad supportationem honeris supradicti ecclesiam de Nulleyo prope Fauuerneiacura cum suis pertinentiis, in quamvis patronatus habetis quamcito ipsam vocare contigerit in proprios usus conuertere, et in perpetuum habere pleno iure liceat vobis auctoritate presentium plenam concedimus facultatem facientes in ipsa per aliquem de vestris canonicis deseruiri. Et ne nos, vel successores nostros propter hoc requiri oporteat, concedimus vobis quod predicta ecclesia vactante ipsius possessionem auctoritate propria intrare possis, saluo iure per omnia ecclesie lingonensis. In cuius rei testimonium vobis presentes litteras tradidimus sigilli nostri munimine roboratas. Actum Cabiloni anno domini M°. CC°. XL°. octavo.